2018/0250 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle maidir le glacadh Rialacháin ó Pharlaimint na hEorpa agus ón gComhairle lena mbunaítear an Ciste Slándála Inmheánaí

1.Cúlra

An dáta a tíolacadh an togra chuig Parlaimint na hEorpa agus chuig an gComhairle

(doiciméad COM(2018) 472 final – 2018/0250 COD): An 13 Meitheamh 2018 Dáta na tuairime ó Choiste Eacnamaíoch agus Sóisialta na hEorpa: An 17 Deireadh Fómhair 2018 Dáta an tseasaimh ó Pharlaimint na hEorpa, an chéad léamh: An 13 Márta 2019 An dáta a glacadh an cur chuige ginearálta páirteach ón gComhairle: An 7 Meitheamh 2019 An dáta a glacadh an cur chuige ginearálta ón gComhairle: An 12 Deireadh Fómhair 2020 Dáta an chúigiú cruinniú tríthaobhach inar thángthas ar chomhaontú polaitiúil sealadach ar phointí tábhachtacha polaitiúla: An 10 Nollaig 2020 An dáta a glacadh an seasamh ón gComhairle: An 14 Meitheamh 2021

2.Cuspóir an togra ón gCoimisiún

I gcomhthéacs Chreat Airgeadais Ilbhliantúil 2021-2027, chuir an Coimisiún isteach a thogra maidir le Ciste Slándála Inmheánaí a bheadh athnuaite agus treisithe chun cur le hardleibhéal slándála san Aontas. Bhí an togra dírithe ar bhuiséad foriomlán an Aontais a threisiú i dtaca leis an tslándáil inmheánach.

Aithníonn an Ciste go bhfuil gné thrasteorann ag baint leis an tslándáil inmheánach agus go bhfuil gá le freagairt láidir chomhordaithe ón Aontas agus tugtar aghaidh air sin ann. Tá sé ina aidhm ag an gCiste, an leibhéal slándála a mhéadú go háirithe san Aontas tríd an sceimhlitheoireacht agus an radacú, an choireacht thromchúiseach eagraithe agus an chibearchoireacht a chosc agus a chomhrac, trí chúnamh a thabhairt d’íospartaigh na coireachta agus iad a chosaint, agus trí ullmhú le haghaidh teagmhas, rioscaí agus géarchéimeanna a bhaineann leis an tslándáil.

Mar a sainaithníodh le linn na clárthréimhse a bhí ann roimhe seo, bhí gá le níos mó solúbthachta i mbainistiú an chiste a bhí ann roimhe seo chun tacaíocht níos fearr a thabhairt dá chuspóirí. Agus solúbthacht den sórt sin á cur ar fáil ag an am céanna, áirithíodh sa togra maidir leis an gCiste nua freisin go stiúrfaí an cistiú i dtreo thosaíochtaí agus ghníomhaíochtaí an Aontais lena gcuirfear leas suntasach ar fáil don Aontas. Mhol an Coimisiún sásraí nua chun cistiú a leithdháileadh i gcás bainistíocht chomhroinnte, idir dhíreach agus indíreach chun aghaidh a thabhairt ar dhúshláin agus ar thosaíochtaí oibríochtúla a bhíonn ag athrú.

3.Tráchtanna maidir leis an seasamh ón gComhairle

An seasamh a ghlac an Chomhairle ar an gcéad léamh, léiríonn sé go soiléir an comhaontú polaitiúil ar thángthas air idir Parlaimint na hEorpa, an Chomhairle agus an Coimisiún, rud a tugadh i gcrích an 10 Nollaig 2020. Is iad seo a leanas príomhphointí an chomhaontaithe sin:

Cuspóirí agus aithris maidir le comhar i réimse na faisnéise: Tháinig siad ar chomhaontú, aithris a chur ann seachas an ceathrú cuspóir sonrach nua maidir leis an gcomhar faisnéise.

Buiséad: Rinneadh an t‑imchlúdach airgeadais a ailíniú leis na méideanna a comhaontaíodh le haghaidh Chreat Airgeadais Ilbhliantúil 2021-2027, i.e. EUR 1.9 billiún de réir praghsanna reatha. Laghdaíodh sciar na Saoráide Téamaí den imchlúdach airgeadais iomlán ó 40 % go 30 %. Thairis sin, coinníodh an togra ón gCoimisiún i dtaca leis an gcoinníollacht a bhaineann le cistiúchán breise a fháil ag céim an athbhreithnithe lár téarma. Faoi mar a mhol an Coimisiún ní mór do Bhallstát iarratais ar íocaíochtaí a chur isteach a chumhdaíonn 10 % ar a laghad den leithdháileadh tosaigh dá chlár le bheith incháilithe chun leithdháileadh breise a fháil dá chlár san athbhreithniú lár téarma.

Íoschéatadáin: Seo a leanas na híoschéatadáin maidir le leithdháileadh cistí i dtreo na gcuspóirí sonracha:

(a)Ar a laghad 10 % de na hacmhainní ar chláir na mBallstát a leithdháileadh ar an gcuspóir sonrach atá le malartú faisnéise;

(b)Ar a laghad 10 % de na hacmhainní ar chláir na mBallstát a leithdháileadh ar an gcuspóir sonrach atá leis an gcomhar oibríochtúil.

Féadfaidh na Ballstáit gan cloí leis na híoschéatadáin chistiúcháin ina gcláir i gcásanna a bhfuil údar cuí acu.

Raon feidhme na tacaíochta: Is mar a leanas a dhéanfar na gníomhaíochtaí incháilithe faoi chuspóirí an chiste a liostaítear in Iarscríbhinn III a ghabhann le ISF a bhainistiú: